|  |
| --- |
|  |

2023 ЖЫЛҒА АРНАЛҒАН «МАҢҒЫСТАУ ЖАСТАРЫ» ТҰРҒЫН ҮЙ АЛУ ҮШІН ЖЕҢІЛДЕТІЛГЕН НЕСИЕЛЕУ БАҒДАРЛАМАСЫ

1. БАҒДАРЛАМА СТРАТЕГИЯСЫ:

|  |  |
| --- | --- |
| Бағдарлама атауы | 2023 жылға арналған «Маңғыстау жастары» тұрғын үй алу үшін жеңілдетілген несиелеу бағдарламасының ережесі (бұдан әрі – Бағдарлама) |
| Әзірлеу үшін негіздеме | Қазақстан Республикасы Бюджет кодексінің 180-бабы, «Мемлекеттік жастар саясаты туралы» Қазақстан Республикасы Заңының 4-бабының 5) тармақшасы, 19-бабы, «Қазақстан Республикасының Мемлекеттік жастар саясатының 2023-2029 жылдарға арналған тұжырымдамасын бекіту туралы» Қазақстан Республикасы Үкіметінің 2023 жылғы 28 наурыздағы № 247 қаулысы |
| Бағдарламаны әзірлеуші мемлекеттік орган | «Маңғыстау облысының жастар саясаты мәселелері жөніндегі басқармасы» мемлекеттік мекемесі |
| Бағдарламаны іске асыруға жауапты ұйымдар | «Маңғыстау облысының жастар саясаты мәселелері жөніндегі басқармасы» мемлекеттік мекемесі;«Отбасы банк» тұрғын үй құрылыс жинақ банкі» акционерлік қоғамы (бұдан әрі – Банк)(келісім бойынша) |
| Бағдарламаның мақсаты | Өңір жастарын қолжетімді тұрғын үймен қамтамасыз ету және жас отбасыларға қолдау көрсету |
| Бағдарламаның міндеті | 1. Жұмыс істейтін жастар үшін тұрғын үйге қолжетімділігі мен жайлылығын арттыру;
2. жастарды тұрғын үймен қамтудың нысаналы индикаторын қалыптастырып, қаржыландырудың барлық көздері есебінен тұрғын үйді жыл сайынғы іске қосу көлемін ұлғайту;
3. қолжетімді тұрғын үй бағдарламасын ұсыну арқылы өңірдің еңбек нарығында сұранысқа ие жас мамандарды ынталандыру.
 |
| Қаржыландыру көздері мен көлемі |  жергілікті бюджет қаражаты есебінен. |

1. БАҒДАРЛАМАНЫҢ МАҚСАТЫ МЕН МІНДЕТТЕРІ

Мақсаты **–** өңір жастарын қолжетімді тұрғын үймен қамтамасыз ету және жас отбасыларға қолдау көрсету.

Міндеттері:

1. Жұмыс істейтін жастар үшін тұрғын үйге қолжетімділігі мен жайлылығын арттыру;
2. тұрғын үй құрылысын ынталандырудың жаңа тәсілдерін әзірлеу және оған қолданыстағы бағдарламалардағы тұрғын үй мәселелерін интеграциялау;
3. қолжетімді тұрғын үй бағдарламасын ұсыну арқылы өңірдің еңбек нарығында сұранысқа ие жас мамандарды ынталандыру жастарды тұрғын үймен қамтудың нысаналы индикаторын қалыптастырып, қаржыландырудың барлық көздері есебінен тұрғын үйді жыл сайынғы іске қосу көлемін ұлғайту.
4. БАҒДАРЛАМАНЫҢ ШАРТТАРЫ МЕН ТАЛАПТАРЫ

**5.1. Бағдарлама шарттары:**

* Қарыздың ең жоғары сомасы
* Ақтау қаласы үшін – 15 млн теңгеге дейін;
* Қалған қала/аудандар үшін – 10 млн теңгеге дейін;
* кредит беру уақыты – 20 жылға дейін;
* пайыздық мөлшерлеме – 5%;
* бастапқы жарна – 10 %;
* бастапқы және қайталама тұрғын үй алу мүмкіндігі;
* қамту – 42 адамнан кем емес;
* бағдарламаны жүзеге асыру мерзімі – 2023 жыл.

**Бағдарлама бойынша бөлініс:**

|  |  |  |
| --- | --- | --- |
| **№** | **Атауы** | **Қатысушылар саны** |
| **1** | Ақтау қаласы | 16 |
| **2** | Жаңаөзен қаласы | 9 |
| **3** | Бейнеу ауданы | 3 |
| **4** | Маңғыстау ауданы | 2 |
| **5** | Түпқараған ауданы | 2 |
| **6** | Қарақия ауданы | 2 |
| **7** | Мұнайлы ауданы | 8 |
| **8** | **Барлығы** | **42** |
| Егерде тұрғын үй саны көрсетілген межеден (42) асып кеткен жағдайда артылған тұрғын үйлер Ақтау қаласының бөлінісіне қосылады |

Бағдарлама әкімшісі – «Маңғыстау облысының жастар саясаты мәселелері жөніндегі басқармасы» мемлекеттік мекемесіМаңғыстау облысының тұрғындарын бағдарламаға қатысуға өтініштерді қабылдаудың басталғаны туралы хабардар етеді және 14 (он төрт) күнтізбелік күн ішінде өтінішті [www.mangystauzhastary.kz](http://www.mangystauzhastary.kz) сайтында электронды түрде қабылдайды. Бұдан әрі бағдарламаға қатысушыларды іріктеу жөніндегі комиссия өтініштерді қабылдау аяқталған күннен бастап 14 (он төрт) күнтізбелік күн ішінде 7-тарауда көрсетілген баллдарды есептеу тәртібі бойынша іріктеу жүргізеді және жолдамалар береді, қатысушылардың сәйкестігін тексереді, аталған бағдарламаның 5.2-тармағында белгіленген талаптарға сәйкес жолдама алғандардың тізімін (қатысушының тегі, аты-жөні, жеке сәйкестендіру нөмірі, байланыс нөмірі) банкке жібереді.

Егерде қатысушы есептелген балл қорытындысымен келіспеген жағдайда комиссия отырысынан кейін 3 жұмыс күн ішінде апелляцияға бере алады. Апелляция 7 жұмыс күнінде қаралады.

**5.2. Бағдарлама қатысушыларына қойылатын талаптар:**

1. Бағдарлама қатысушысы және оның отбасы мүшелері Қазақстан Республикасының азаматы болуы тиісжәне Қазақстан Республикасының аумағында соңғы 5 (бес) жыл ішінде сатып алу құқығымен жалға берілетін тұрғын үйі немесе меншік құқығындағы тұрғын үйі болмауы қажет;
2. «Мемлекеттік жастар саясаты туралы» Қазақстан Республикасы Заңына сәйкес өтініш беру кезіндеқатысушының (жұбайын қоса алғанда) жасы 18 жастан 35 жасқа дейін (қоса алғанда) болуы тиіс. Бағдарламаға негізгі қатысушы ретінде тек ерлі-зайыптылардың біреуі ғана қатыса алады;
3. Қатысушының Маңғыстау облысында соңғы 2 жыл ішінде тұрақты тіркеуінің болуы, сонымен бірге өтініш беру кезінде, онымен бірге тұратын отбасы мүшелерінің (жұбайы (зайыбы), кәмелетке толмаған балалары және т.б.)Маңғыстау облысында тұрақты тіркеуі болуы тиіс;
4. Отбасының 1 мүшесіне шаққандағы соңғы 6 айдағы табыс міндетті аударымдарды шегергенде 150 098 теңгеден (ең төменгі күнкөріс деңгейі 3,7 бағдарлама коэффициентіне көбейтіледі) (1 ЕТКД – 40 567 теңге) аспауға тиіс;
5. Қатысушының төменде көрсетілген салалар бойынша ресми жұмыс өтілі (міндетті зейнетақы аударымдарының болуымен) Маңғыстау облысында кемінде соңғы 1 жыл болуы тиіс;
6. Қатысушы аталған бағдарлама аясында сатып алатын тұрғын үйді тіркелген мекенжайы бойынша ғана ала алады;

**Бағдарламаға қатыса алатын жастар санаты:**

Денсаулық сақтау саласының қызметкерлер**і,** атап айтқанда, тиісті жоғары және арнаулы орта білімі бар, Маңғыстау облысындағы мемлекеттік денсаулық сақтау ұйымының медицина қызметкерлері;

Білім және ғылым саласының қызметкерлері, атап айтқанда, тиісті жоғары және арнаулы орта білімі бар, Маңғыстау облысындағы мемлекеттік білім беру ұйымының педагог қызметкерлері және мемлекет 100% қатысатын жоғары білім беру ұйымдарының оқытушылары мен ғылыми қызметкерлері;

Мәдениет саласының қызметкерлері, атап айтқанда, Маңғыстау облысында орналасқан мәдениет саласындағы мемлекеттік және квазимемлекеттік ұйым қызметкерлері;

Ауылшаруашылық саласының қызметкерлері, атап айтқанда, Маңғыстау облысында орналасқан мемлекеттік ауылшаруашылық ұйымдарының бейінді қызметкерлері;

Спорт және дене шынықтыру саласының қызметкерлері, атап айтқанда, Маңғыстау облысында орналасқан спорт және дене шынықтыру саласындағы мемлекеттік және квазимемлекеттік ұйым қызметкерлері;

Бұқаралық ақпарат құралдарының және ақпарат саласының қызметкерлері, атап айтқанда, тікелей бейіндік қызметпен айналысатын мемлекет 100% қатысатын ұйымдардың журналисттері мен бұқаралық ақпарат құралдары саласының штаттық қызметкерлері (журналистер, корреспонденттер, продюсерлер, беттеушілер, редакторлар, режиссерлер, дыбыс инженерлері, телерадио жүргізушілері, фотографтар, телерадио хабарларын тарату жөніндегі инженерлер, графикалық және мультимедиялық дизайнерлер, телерадио хабарларын тарату жөніндегі техниктер, аудио-видео операторлар, телекоммуникациялар жөніндегі монтажерлер, контент менеджері, жарықтандырушы, веб-дизайнерлер, медиа жоспарлау менеджері, медиа талдаушы);

Әлеуметтік сала қызметкерлері, атап айтқанда, Маңғыстау облысындағы халықты әлеуметтік қорғау, мемлекеттік жастар саясаты, қоғамдық даму, дін саласындағы мемлекеттік және квазимемлекеттік мекемелерде жұмыс істейтін бейінді қызметкерлер;

Маңғыстау облысының коммуналдық кәсіпорындарының /мекемелерінің қызметкерлері (коммуналдық мемлекеттік мекемелер, мемлекеттік коммуналдық қазыналық кәсіпорындар, шаруашылық жүргізу құқығындағы мемлекеттік коммуналдық кәсіпорындар, мемлекет 100% қатысатын акционерлік қоғам, жауапкершілігі шектеулі серіктестік);

Азаматтық қорғаныс және төтенше жағдайлар саласының қызметкерлері, атап айтқанда, өрт сөндіру мен жедел-құтқару отрядтары;

Сондай-ақ, жоғарыда аталған салада жұмыс жасаған бала күтіміне байланысты еңбек демалысындағы әйелдер. Бұл санат бойынша қатысушы тең қарыз алушы ретінде үшінші тұлғаны тарта алады (жақын туыстары).

1. БАҒДАРЛАМАҒА ҚАТЫСУ ҮШІН ҚАЖЕТТІ ҚҰЖАТТАР:
2. Белгіленген нысандағы өтініш;
3. Азаматтық хал-ахуалды мемлекеттік тіркеу туралы куәлік (балалардың тууы, қайтыс болуы, неке қию (ерлі-зайыптылық), некені (ерлі-зайыптылықты) бұзу);
4. Қазақстан Республикасы бойынша өтініш берушіге және отбасының барлық мүшелеріне «Электрондық үкімет» веб-порталынан алынған жеке тұлғалар үшін жылжымайтын мүліктің болмауы (болуы) туралы анықтама (egov.kz);
5. «Электрондық үкімет» веб-порталынан алынған соңғы 6 айдағы зейнетақы аударымдары туралы анықтама (egov.kz);
6. Ұйымның/мекеменің фирмалық бланкісінде берілген анықтаманың берілген күні, шығыс нөмірі, жұмысқа орналасу күні және атқаратын лауазымы көрсетілген жұмыс орнынан анықтама (ресми бланк болмаған жағдайда анықтамада ұйымның мөрі болуға тиіс);
7. Қазақстан Республикасы Еңбек кодексінің 35-бабына сәйкес еңбек өтілін растайтын құжаттар.
8. БАЛЛДАРДЫҢ ЕСЕПТЕЛУ ТӘРТІБІ

 Өтініш берушілердің тізімі баллдық жүйені ескере отырып санаттар *(салалар)* бойынша қалыптастырылады (баллдардың ең көп саны бойынша):

|  |  |  |
| --- | --- | --- |
| № | Өлшемдер | Баллдар |
| 1 | Тіркелген некеде әр жыл үшін | 1 |
| 2 | 1 (бір) бала болған кезде | 1 |
| 3 | Әрбір келесі бала үшін | 1 |
| 4 | Осы санаттағы (саладағы) еңбек өтілінің әрбір жылы үшін | 1 |
| *Қатысушылар бірдей ұпай жинаған жағдайда, жасы бойынша үлкен қатысушы артықшылыққа ие болады* |

1. ТӨЛЕМ ҚАБІЛЕТТІЛІГІНІҢ БАҒАСЫН ҚАЛАЙ ӨТУГЕ БОЛАДЫ:

Жолдаманы алған өтініш берушілер 10 (он) жұмыс күні ішінде төлем қабілеттілігін бағалаудан өту үшін «Отбасы банк» тұрғын үй құрылыс жинақ банкі» АҚ-ның кез келген қызмет көрсету орталығына жүгіну қажет.

1. «ОТБАСЫ БАНК» ТҰРҒЫН ҮЙ ҚҰРЫЛЫС ЖИНАҚ БАНКІ» АҚ-ДА ТӨЛЕМ ҚАБІЛЕТІН БАҒАЛАУ ҮШІН ҚАЖЕТТІ ҚҰЖАТТАР:

1. «Отбасы банк» тұрғын үй құрылыс жинақ банкі» АҚ-да төлем қабілетін бағалау үшін жолдама;

2. клиенттің және клиент жұбайының жеке басын куәландыратын құжат (құжаттардың түпнұсқасы және көшірмелері);

3. некеге тұру/некені бұзу туралы куәлік/қайтыс болу туралы куәлік (құжаттардың түпнұсқасы және көшірмелері);

4. балалардың туу туралы куәліктері (құжаттардың түпнұсқасы және көшірмелері);

5. барлық ұсталған соманы көрсету арқылы жалақы туралы анықтама (соңғы 7 немесе 13 айға);

6. e-gov.kz веб-порталынан клиенттің және клиент жұбайының зейнетақы аударымдары туралы анықтама (соңғы 6 немесе 12 айға);

7. e-gov.kz веб-порталынан клиенттің дербес несие есебі.

Қосымша (болған жағдайда):

1. Зейнетақы аударымдарының мөлшері туралы екінші деңгейдегі банктердегі карта шотынан анықтама.

Жоғары және арнаулы орта студенттері үшін:

1. Шәкіртақы мөлшерін растайтын құжат.

Әскери қызметшілер үшін:

1. Шоттан үзінді көшірме мен тұрғын үй төлемдерін алу туралы (6 айға және одан көп).

1. ТӨЛЕМ ҚАБІЛЕТТІЛІКТІ БАҒАЛАҒАННАН КЕЙІНГІ ІС-ӘРЕКЕТТЕР:

Қатысушы банк рәсімінен өтпеген жағдайда, Әкімдік тізім бойынша келесі қатысушыға жолдама беруге құқылы.

Банк біліктілігін өткеннен кейін, 45/60 (қырық бес/алпыс) күнтізбелік күн ішінде қатысушы тұрғын үйді таңдап, тиісті құжаттарды «Отбасы банк» тұрғын үй құрылыс жинақ банкі» АҚ-ға ұсынуға міндетті.

Егер қатысушы белгіленген мерзімде тұрғын үй ала алмаған жағдайда, Әкімдік тізім бойынша келесі қатысушыға жолдама беруге құқылы.

Бағдарлама Қазақстан Республикасының заңнамасына сәйкес тиісті маслихат шешімімен көзделген қаражат шеңберінде жүзеге асырылады.